Θεόδωρος Καρακατσάνης

Ο Θεόδωρος Καρακατσάνης (1904-1987), του Χριστοφόρου, ήταν Έλληνας δημοτικός υπάλληλος και βουλευτής.

Βιογραφία
Γεννήθηκε στη Χίο την 1η Νοεμβρίου 1904 και υπηρέτησε ως διοικητικός υπάλληλος στο νησί από το 1920 ως το 1922, εν συνεχεία ως τηλεγραφικός υπάλληλος ως το 1946 και διευθυντής του ΟΤΕ επί τετραετία.Ελληνικόν Who's Who, Εκδοτικός Οργανισμός Ελληνικών Who's Who, Αθήνα 1965,  σελ. 215  

 Πολιτική σταδιοδρομία 
Ήταν πρόεδρος του Κόμματος των Εθνικών Φιλελευθέρων. Εξελέγη βουλευτής Χίου με την ΕΡΕ στις εκλογές του 1958. Μητρώο Γερουσιαστών και Βουλευτών 1929-1974 Βουλή των Ελλήνων, Εθνικό Τυπογραφείο, 1977 (σελ. 69, αρ. 435).

Η εκλογή του όμως ακυρώθηκε με απόφαση του Εκλογοδικείου, έπειτα από ένσταση του Νικόλαου Ζορμπά εναντίον του κύρους των εκλογών σε 4 εκλογικά τμήματα στα Καρδάμυλα για παράβαση του εκλογικού νόμου και παράβαση του απορρήτου της εκλογής. Η ένσταση εκδικάστηκε στις 4 Αυγούστου 1958 και έγινε δεκτή, με το εκλογοδικείο να διατάζει τη διενέργεια επαναληπτικής ψηφοφορίας στα προαναφερόμενα εκλογικά τμήματα.Εγένετο αποδεκτή η ένστασις, εφ. Η Πρωία, φύλλο 8ης Αυγούστου 1958, σελ. 1. Η εκλογή διεξήχθη στις 24 Αυγούστου και νικητής αναδείχθηκε με 997 ψήφους (έναντι 661 για την ΕΡΕ, 103 της ΕΔΑ και 3 άκυρων) ο Νίκος Ζορμπάς, με αποτέλεσμα να χάσει την έδρα ο Καρακατσάνης.εφ. Η Πρωία, φύλλο 26ης Αυγούστου 1958, σελ. 1.

 Τελευταία χρόνια 
Πέθανε σε ηλικία 83 ετών στις 14 Σεπτεμβρίου 1987. Ήταν παντρεμένος με την Καίτη Σίμου, πρόεδρο της Φιλοπτώχου Αδελφότητας Κυριών Χίου την περίοδο του θανάτου του.Ψηφίσματα για το θάνατο του Θεόδωρου Καρακατσάνη, εφ. Η Πρόοδος της Χίου, φύλλο 16ης Σεπτεμβρίου 1987, σελ. 2α. 

 Παραπομπές 

Καρακατσάνης Θεόδωρος
Καρακατσάνης Θεόδωρος